שירות הביון הממלכתי (לוקסמבורג)

שירות הביון הממלכתי של לוקסמבורג (בצרפתית: Service de Renseignement de l’État du Luxembourg) הידוע בראשי התיבות SREL, הוא שירות הביטחון והמודיעין של הדוכס הגדול של לוקסמבורג. הוקם ב-1960, אך מעמדו וסמכויותיו הוגדרו רק ביוני 2004. השירות נתון לפיקוח משרד ראש ממשלת לוקסמבורג ומפוקח גם על ידי הוועדה הפרלמנטרית לענייני ביון המורכבת מראשי המפלגות הפוליטיות וחברי פרלמנט. הוועדה מתכנסת בקביעות מאז אפריל 2005 ודואגת לפרסם ממצאים מודיעיניים מדי שנה כדי להבטיח שקיפות. הסוכנות עוסקת בניתוח, מחקר ואיסוף מידע הקשור לאיום על ביטחונה של לוקסמבורג, בסיכול ריגול ובלוחמה בטרור ומניעת הפצת נשק גרעיני. הסוכנות גם חולשת על תחום אבטחת המידע בלוקסמבורג. הארגון משתף פעולה באופן הדוק עם משטרת הדוכסות הגדולה של לוקסמבורג, בסיוע בפתרון חקירות פשיעה חמורה. ראש הארגון שארל הופמן (1983–2003) מרקו מייה (2003–2009) פטריק הק (2010–2015) דוריס וולץ (2016–) מרקו מייה, שעמד בראש הארגון בשנים 2003–2009 עמד במוקד שערוריית ריגול שהביאה להתפטרותו של ראש הממשלה, ז'אן-קלוד יונקר, ביולי 2013. קישורים חיצוניים אתר האינטרנט הרשמי של שירות הביון הממלכתי (בלוקסמבורגית) אתר האינטרנט הרשמי של שירות הביון הממלכתי (בגרמנית) אתר האינטרנט הרשמי של שירות הביון הממלכתי (באנגלית) אתר האינטרנט הרשמי של שירות הביון הממלכתי (בצרפתית) הסוכנות באתר ממשלת לוקסמבורג (בצרפתית) מעמד וסמכויות הסוכנות(הקישור אינו פעיל) (בצרפתית) מידע כללי על הסוכנות באתר דמוי-ויקי (בצרפתית) הערות שוליים